ພິທີສະເຫຼີມສະຫຼອງ 239 ປີ ແຫ່ງວັນເອກະລາດອາເມລິກາ ແລະ 20 ປີ ແຫ່ງວັນສ້າງຕັ້ງການພົວພັນທາງການທູດ ຫວຽດນາມ-ອາເມລິກາ
ທ່ານຮອງນາຍົກລັດຖະມົນຕີຫວຽດນາມ ຟ້າມບິ່ງມີງ ແລະ
ທ່ານອະດີດປະທານາທິບໍດີອາເມລິກາ Bill Clinton
(ພາບ: VGP/Hải Minh)
ພິທີສະເຫຼີມສະຫຼອງ 239 ປີແຫ່ງວັນເອກະລາດອາເມລິກາ ແລະ 20 ປີແຫ່ງວັນສ້າງຕັ້ງການພົວພັນທາງການທູດຫວຽດນາມ-ອາເມລິກາ ໂດຍສະຖານທູດອາເມລິກາ ປະຈຳຫວຽດນາມ ຈັດຕັ້ງໃນຕອນຄຳ່ວັນທີ 02/07, ຢູ່ ຮ່າໂນ້ຍ. ກ່າວຄຳເຫັນທີ່ພິທີ, ທ່ານຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດຫວຽດນາມ ຟ້າມບິ່ງມີງ ໄດ້ອວຍພອນບັນດາການນຳ ແລະ ປະຊາຊົນອາເມລິກາ ເນື່ອງໃນໂອກາດສະເຫຼີມສະຫຼອງເຫດການສຳຄັນນີ້ ແລະ ສະແດງຄວາມເບີກບານມ່ວນຊື່ນເມື່ອເຫັນວ່າ: ໃນ 20 ປີຜ່ານມາ, ການພົວພັນ ຫວຽດນາມ-ອາເມລິກາ ໄດ້ມີບາດກ້າວພັດທະນາສຳຄັນທີ່ສຸດໃນທຸກຂົງເຂດ ແລະ ປະຈຸບັນ 2 ປະເທດໄດ້ກາຍເປັນຄູ່ຮ່ວມມືຮອບດ້ານ, ນຳມາເຊິ່ງຜົນປະໂຫຍດແທດຈິງຕໍ່ 2 ປະເທດ, ປະກອບສ່ວນຢ່າງຕັ້ງໜ້າໃນການຮັກສາສັນຕິພາບ, ສະຖຽນລະພາບ ແລະ ການຮ່ວມມືພັດທະນາຢູ່ພາກພື້ນ. ພ້ອມກັນນັ້ນ, ທ່ານຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດຫວຽດນາມ ຟ້າມບິ່ງມີງ ກໍຢືນຢັນວ່າ: ການພົວພັນລະຫວ່າງ ຫວຽດນາມ-ອາເມລິກາ ຍັງມີຄວາມສາມາດບົ່ມຊ້ອນຫຼາຍຢ່າງ ເພື່ອພັດທະນາຂຶ້ນສູ່ລະດັບສູງກ່ວາ, ຕອບສະໜອງຜົນປະໂຫຍດ ແລະ ຄວາມມຸ່ງມາດປາດຖະໜາຂອງປະຊາຊົນ 2 ປະເທດ.
ແລະກໍໃນພິທີ, ທ່ານອະດີດປະທານາທິບໍດີອາເມລິກາ Bill Clinton ກໍຕີລາຄາສູງການພັດທະນາຂອງສາຍພົວພັນ ຫວຽດນາມ-ອາເມລິກາ ໃນ 20 ປີຜ່ານມາ ແລະ ສະແດງຄວາມເຊື່ອໝັ້ນວ່າ ການພົວພັນຄູ່ຮ່ວມມືຮອບດ້ານ ຫວຽດນາມ-ອາເມລິກາ ຈະສືບຕໍ່ໄດ້ຮັບການເພີ່ມທະວີໃນໄລຍະຈະມາເຖິງ.
(ແຫຼ່ງຄັດຈາກ VOV)